Նոթինգ

Նոթինգ (, ), լքված համայնք ԱՄՆ Արիզոնա նահանգի Մոհավե շրջանում։ Իր տարօրինակ անվան հետ կապված՝ այն հաճախ հայտնվում է անսովոր տեղանունների ցանկում։ Կենտրոնի բարձրությունը ծովի մակարդակից 996 մետր է։ Համայնքը տեղակայված է US 93 մայրուղու վրա<ref>Гордон Бёрхоп. A trip to Bagdad and some other places not in Iraq на сайте desertusa.com</ref>, գոյություն ունի նաև զանգի խցիկ՝ նախատեսված վարորդների համար։

 Պատմություն 
Բնակավայրը հիմնադրվել է 1977 թվականին։ Զբոսաշրջիկների այն հարցին, թե որտեղից է ծագել այդպիսի անսովոր անունը, տեղի բնակիչները պատասխանում էին, որ «քաղաքը այդպես է կոչվել հարբեցողների ամբոխի կողմից»։ Վերջին բնակիչները լքել են համայնքը 2005 թվականի մայիսին։ 2008 թվականի օգոստոսին սկսել է քանդվել Նոթինգի  բենզալցակայանը։ Շատ չանցած՝ 49-ամյա խոզաբույծ-ֆերմեր Մայք Ջենսենը 1,1 միլիոն դոլարով ձեռք է բերել բնակավայրի մոտ 24.300 մ² տարածքը։ Նա փորձել է «վերակենդանացնել» Նոթինգ համայնքը, «ճանապարհին» հիմնել է պիցցայի փոքր ձեռնարկություն, վերականգնել է առկա խանութը, մաքրել աղբը, թարմացրել ճանապարհային նշանները, բայց բնակիչներն այդպես էլ չեն վերադարձել։ 2009 թվականի հուլիսի դրությամբ՝ Նոթինգում ապրում էր չորս մարդ ու շուն։ 2011 թվականի ապրիլի դրությամբ՝ Նոթինգի շենքերի պատուհանների փեղկերը փակ են եղել, և մարդկային գործունեության ոչ մի նշույլ չի նկատվել։

 Ծանոթագրություն 

 Արտաքին հղումներ 
 Նոթինգը  roadsideamerica.com կայքում
 Նոթինգը  deuceofclubs.com կայքում
 Նոթինգը   youtube.com կայքում Տեսահոլովակ 0։02։30

1977 թվականին հիմնադրված բնակավայրեր
ԱՄՆ-ի բնակավայրեր
Արիզոնա
Լքված բնակավայրեր